              На основу Одлуке о реализацији програма стручне праксе, коју је донело Градско веће града Врања, број: 06-182/2015-04 од 14.10.2015. године  
ГРАД ВРАЊЕ

р а с п и с у ј е

Ј А В Н И   П О З И В  З А  П О С Л О Д А В Ц Е  И Ф И З И Ч К А  Л И Ц А
З А

РЕАЛИЗАЦИЈУ  ПРОГРАМА СТРУЧНЕ ПРАКСЕ  У 2015/2016.ГОДИНИ
I ОПИС ПРОГРАМА И ВИСИНА СРЕДСТАВА

Програм стручне праксе намењен је незапосленим лицима која се први пут стручно оспособљавају за занимањa за која су стекла одређену врсту и степен стручне спреме или која су се стручно оспособљавала краће од времена потребног за полагање приправничког/стручног испита, а ради оспособљавања за самосталан рад и полагање приправничког, односно стручног испита, у складу са законом или општим актом послодавца, без заснивања радног односа. 
Програм стручне праксе се реализује у складу са Локалним акционим планом запошљавања града Врања за 2016.годину.

Програм стручне праксе траје у складу са законом, односно у складу са актом о организацији и систематизацији послова код послодавца, и то:

·  до 9 месеци за приправнике са вишим или високим трогодишњим   образовањем,

·  до 12 месеци за приправнике са најмање четворогодишњим високим   образовањем.

Лице које се стручно оспособљавало краће од времена потребног за полагање приправничког/стручног испита, у програм се укључује за преостали период потребан за стицање услова за полагање приправничког, односно стручног испита. 
Tоком трајања стручне праксе Град Врање: 
1. уплаћује Послодавцу средства за исплату ангажованих лица по утврђеном  месечном износу новчане помоћи: 
· 20.000,00 динара за лица са најмање четворогодишњим високим образовањем,      
· 18.000,00 динара за лица са вишим или високим трогодишњим образовањем и
2. уплаћује средства Послодавцу, који врши обрачун и уплату припадајућих пореза и доприноса, у складу са законом и 

3. Сноси трошкове полагања стручног/приправничког испита за лица која ће бити ангажована у органима града Врања и осталим органима где постоји законска обавеза полагања државног стручног испита.
II УСЛОВИ И ДОКУМЕНТАЦИЈА ЗА УЧЕСТВОВАЊЕ

Услови:

Право учешћа на Јавном позиву имају следећи послодавци: органи града Врања, јавна предузећа, јавне установе, државни органи, образовне институције и остала привредна друштва и предузетници,  под условом да:
    - уредно измирује обавезе по основу пореза, доприноса и осталих накнада према Републици Србији и јединици локалне самоуправе
· је законом или актом о организацији и систематизацији послова код послодавца као услов за рад на одређеним пословима прописана обавеза обављања приправничког стажа;

· има кадровске и друге капацитете за стручно оспособљавање лица;

· ангажује незапослено лице које: 

· има више или високо образовање, односно које је диплому стекло на државном факултету или приватном акредитованом факултету (стечен VII степен високог образовања), као и акредитовану завршену високу/вишу школу као основни услов, од стране послодаваца, за обављање Програма стручне праксе у јавном и приватном сектору
· нема радног искуства у струци или нема радног искуства у својству приправника, довољног за стицање услова за полагање приправничког, односно стручног испита.
· Пријављено је на евиденцији Националне службе за запошљавање, Филијале у Врању, и достави послодавцу уверење о томе.
          По извршеној селекцији пријављених послодаваца, од стране   Комисије за реализацију и праћење програма стручне праксе, послодавци ће у складу са условима који ће бити прописани потписаним Уговорима са Градом, ангажовати незапослена лица.
          Избор кандидата за потребе пријављених послодаваца , у складу са критеријумима из јавног позива ће извршити Комисија за реализацију и праћење програма стручне праксе, а по спроведеном јавном обавештењу за сва незапослена лица , која испуњавају услове за учествовање у Програму стручне праксе код послодаваца у јавном и приватном сектору прописане овим Јавним позивом.

Документација:

· захтев за учешће у програму на прописаном обрасцу 

· фотокопија решења надлежног органа о упису у регистар, уколико подносилац захтева није регистрован у АПР;

· извод из акта о организацији и систематизацији послова, где је као услов за рад на одређеним пословима прописана обавеза обављања приправничког стажа или Изјава послодавца да је за рад на датим пословима потребно претходно обучавање кроз обављање стручне праксе, за тражену школску спрему
· доказ о уплати пореза и доприноса за обавезно социјално осигурање запослених за месец који претходи месецу у којем је поднет захтев (копије оверених ПП ОПЈ и ПП ОД образаца), као и доказ о измирењу свих осталих обавеза које проистичу из редовног пословања, према Републици Србији и јединици локалне самоуправе.
        Комисија за реализацију и праћење програма стручне праксе која доноси одлуку,  задржава право да тражи и друге доказе релевантне за одлучивање о поднетом захтеву. 
III ДОНОШЕЊЕ ОДЛУКЕ

На основу поднетих  захтева послодаваца Комисија доноси одлуку у року до 8 дана, од дана подношења захтева.

Донешене Одлуке, биће објављене на сајту Града Врања, и на огласној табли Градске управе Града Врања.
IV ЗАКЉУЧИВАЊЕ УГОВОРА
Град Врање и Послодавац закључују уговор, којим се дефинишу међусобна права и обавезе,  у року од 3 дана од дана доношења одлуке.  

Након закључивања уговора између Града Врања и Послодавца, и извршене селекције кандидата, коју врши Комисија за реализацију и праћење програма стручне праксе,  у складу са утврђеним критеријумима, Послодавац је у обавези да закључи уговор са лицем на стручној пракси.  
Датум почетка спровођења програма стручне праксе мора бити после датума доношења одлуке о спровођењу програма стручне праксе. 

V ОБАВЕЗЕ ПОСЛОДАВЦА 

Послодавац је у обавези да:

· незапосленог оспособи за самосталан рад у струци, у складу са законом, односно актом о организацији и систематизацији послова; 

· незапосленог стручно оспособљава најмање у дужини трајања уговорне обавезе; 

· изда потврду о обављеном приправничком стажу, односно положеном приправничком/стручном испиту;

· омогући Комисији  контролу реализације уговорних обавеза и

· обавести Комисију о свим променама које су од значаја за реализацију уговора у року од 8 дана од дана настанка промене.

У случају прекида стручног оспособљавања лица у року од 30 дана од дана отпочињања стручног оспособљавања, послодавац може да изврши замену другим незапосленим лицем које испуњава потребне услове, за преостало време дефинисано уговором.

  VI  УСЛОВИ И РОКОВИ ЗА ПРИЈАВУ НЕЗАПОСЛЕНИХ ЛИЦА
Незапослено лице, које успуњава услове, прописане овим Јавним позивом, пријављује се за учешће у Програму стручне праксе подношењем следеће документације:

1. Оверена фотокопија дипломе/уверења о завршеном државном факултету или приватном акредитованом факултету (стечен VII степен високог образовања), као и завршеној акредитованој  високој/вишој школи

2. Доказ о пребивалишту на територији града Врања

3. Доказ да је лице пријављено на евиденцији Националне службе за запошљавање – филијала Врање

4. Доказ да није учествовало у програму стручне праксе или другом сличном програму, који је реализовао Град Врање или Република Србија, у претходном периоду ( изјава незапосленог лица под материјалном и кривичном одговорношћу).

Наведена документација се подноси Комисији за реализацију и праћење програма стручне праксе, преко писарнице Градске управе Врање, у затвореној коверти са назнаком: Пријава за учешће у програму стручне праксе, за незапослена лица, у року од 8 дана од дана објављивања овог Јавног позива.
VII ОСТАЛЕ ИНФОРМАЦИЈЕ  

Захтев за учешће у програму стручне праксе који се може добити у Градској управи Града Врања или на сајту www.vranje.org.rs са пратећом документацијом, подноси се Комисији за реализацију и праћење програма стручне праксе, преко писарнице Градске управе Врање, на прописаном обрасцу, у затвореној коверти са назнаком: Пријава за учешће у програму стручне праксе 
Информације о програму могу се добити на следеће бројеве телефона: 017/402 - 322 и 017/402-314
Јавни позив је отворен осам (8) дана од дана објављивања на званичном сајту Града Врања.

